WICE ดีดแรง 11% โบรกฯ อัพเป้าสู่ 5.6 บาท รับกำไรครึ่งหลังฟื้นตัวแกร่ง!
WICE ดีดแรง 11% โบรกฯ อัพเป้าสู่ 5.6 บาท รับกำไรครึ่งหลังฟื้นตัวแกร่ง!
WICE ดีดแรง 11% โบรกฯ อัพเป้าสู่ 5.6 บาท รับกำไรครึ่งหลังฟื้นตัวแกร่ง!
2 ก.ย. 2563

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 10.59 น. อยู่ที่ระดับ 4.78 บาท ปรับตัวขึ้น 0.46 บาท หรือ 10.65% ด้วยมูลค่าการซื้อขาย 175.38 ล้านบาท
โดย บล.เมย์แบงก์ กิมเอ็ง (ประเทศไทย) ระบุว่า ปรับราคาเป้าหมายหุ้น บมจ.ไวส์ โลจิสติกส์ (WICE) ขึ้นสู่ 5.6 บาท จากกำไรไตรมาส 2 ที่ดีกว่าคาดมาก และแนวโน้มจะเร่งขึ้นขึ้นต่อเนื่องในครึ่งปีหลัง จากการขนส่งสินค้าหลัก คือ ชิ้นส่วนอิเล็กทรอนิกส์ยังดีต่อเนื่อง และชิ้นส่วนยานยนต์ฟื้นชัดเจน ตามสัญญาณของการฟื้นตัวของเศรษฐกิจโลก
ทั้งนี้ แนวโน้มการฟื้นตัวที่เร็วกว่าคาดของกิจกรรมทางเศรษฐกิจภาคอุตสาหกรรมสหรัฐน่าจะส่งผลบวกต่อกลุ่มอุตสาหกรรมที่เกี่ยวเนื่องของไทยทั้งในภาคธุรกิจจริง (Real Sector) และส่งออก โดยกลุ่มอุตสาหกรรมที่คาดว่าแนวโน้มในช่วงครึ่งปีหลังจะโดดเด่น คือ กลุ่มสินค้าโภคภัณฑ์ กลุ่มอิเล็กทรอนิกส์ และกลุ่มขนส่ง